erhwenkuo/poetry-chinese-zhtw huggingface dataset:
省試白雲起封中
作者：陳希烈（唐）

千年泰山頂，雲起漢王封。不作奇峰狀，甯分觸石容。為霖雖易得，表聖自難逢。冉冉排空上，依依疊影重。素光非曳練，靈貺是從龍。豈學無心出，東西任所從。
郎月行
作者：張漸（唐）

朗月照簾幌，清夜有餘姿。洞房怨孤枕，挾琴愛前墀。萱草已數葉，梨花複遍枝。去歲草始榮，與君新相知。今年花未落，誰分生別離。代情難重論，人事好乖移。合比月華滿，分同月易虧。虧月當再圓，人別星隕天。吾欲竟此曲，意深不可傳。歎息孤鸞鳥，傷心明鏡前。
曉次荊江
作者：宋昱（唐）

孤舟大江水，水涉無昏曙。雨暗迷津時，雲生望鄉處。漁翁閑自樂，樵客紛多慮。秋色湖上山，歸心日邊樹。徒稱竹箭美，未得楓林趣。向夕垂釣還，吾從落潮去。
題石窟
作者：宋昱（唐）

梵宇開金地，香龕鑿鐵圍。影中群象動，空裡眾靈飛。簷牖籠朱旭，房廊挹翠微。瑞蓮生佛步，瑤樹掛天衣。邀福功雖在，興王代久非。誰知雲朔外，更睹化胡歸。
樟亭觀濤
作者：宋昱（唐）

濤來勢轉雄，獵獵駕長風。雷震雲霓裡，山飛霜雪中。激流起平地，吹澇上侵空。翕闢乾坤異，盈虛日月同。艅艎從陸起，洲浦隔阡通。跳沫噴巖翠，翻波帶景紅。怒湍初抵北，卻浪複歸東。寂聽堪增勇，晴看自發蒙。伍生傳或謬，枚叟說難窮。來信應無已，申威亦匪躬。沖騰如決勝，回合似相攻。委質任平視，誰能涯始終。
奉和聖制送張說上集賢學士賜宴
作者：李元紘（唐）

碩儒延鳳沼，金馬被鴻私。饌玉趨丹禁，箋花降紫墀。銜恩傾旨酒，鼓舞詠康時。暫覯群書緝，逾昭盛業丕。接筵欣有命，搦管愧無詞。自驚一何幸，太陽還及葵。
綠墀怨
作者：李元紘（唐）

徵馬噪金珂，嫖姚向北河。綠苔行跡少，紅粉淚痕多。寶屋粘花絮，銀箏覆網羅。別君如昨日，青海雁頻過。
相思怨
作者：李元紘（唐）

望月思氛氳，朱衾懶更燻。春生翡翠帳，花點石榴裙。燕語時驚妾，鶯啼轉憶君。交河一萬裡，仍隔數重雲。
奉和聖制送張說上集賢學士賜宴
作者：裴漼（唐）

問道圖書盛，尊儒禮教興。石渠因學廣，金殿為賢升。日月恩光照，風雲寵命膺。謀謨言可範，舟楫事斯憑。宴喜明時洽，光輝湛露凝。大哉堯作主，天下頌歌稱。
奉和禦制旋師喜捷
作者：裴漼（唐）

殊類驕無長，王師示有徵。中軍才受律，妖寇已亡精。斬虜還遮塞，綏降更築城。從來攻必克，天策振奇兵。
奉和禦制平胡
作者：裴漼（唐）

玄漠聖恩通，由來書軌同。忽聞窺月滿，相聚寇雲中。廟略佔黃氣，神兵出絳宮。將軍行逐虜，使者亦和戎。一舉轒轀滅，再麾沙漠空。直將威禁暴，非用武為雄。飲至明軍禮，酬勳錫武功。干戈還載戢，文德在唐風。
奉和聖制龍池篇
作者：裴漼（唐）

乾坤啟聖吐龍泉，泉水年年勝一年。始看魚躍方成海，休氣榮光恆不散，懸知此地是神仙。
奉和聖制送張說上集賢學士賜宴
作者：劉升（唐）

圖書應明主，策府宴嘉賓。臺曜臨東壁，幹光自北辰。網羅窮象系，述作究天人。聖酒千鐘洽，仙廚百味陳。成山徒可仰，涉海詎知津。幸逢文教盛，還睹頌聲新。
奉和聖制送張說上集賢學士賜宴
作者：蕭嵩（唐）

帝曰簡才能，旌賢在股肱。文章禮一變，禮樂道逾弘。芸閣英華入，賓門鵷鷺登。恩筵過所望，聖澤實超恆。夏葉開紅藥，餘花發紫藤。微臣亦何幸，叨此預文朋。
奉和御製左丞相說右丞相璟太子少傅乾曜同日上官命宴都堂賜詩
作者：蕭嵩（唐）

審官思共理，多士屬惟唐。曆選臺庭舊，來熙帝業昌。入朝師百辟，論道協三光。垂拱諮元老，親賢輔少陽。登庸崇禮送，寵德耀宸章。禦酒飛觴洽，仙闈雅樂張。荷恩思有報，陳力愧無良。願罄公忠節，同心奉我皇。
奉和聖制送張說上集賢學士賜宴
作者：韋抗（唐）

廣庭臨璧沼，多士侍金閨。英宰文儒葉，明君日月齊。集賢光首拜，改殿發新題。早夏初移律，餘花尚拂溪。壺觴接雲上，經術引關西。聖德鴻名遠，將陪玉檢泥。
奉和聖制送張說上集賢學士賜宴
作者：李暠（唐）

偃武堯風接，崇文漢道恢。集賢更內殿，清選自中臺。佐命留侯業，詞華博物才。天廚千品降，禦酒百壺催。鵷鷺方成列，神仙喜暫陪。複欣同拜首，叨此頌良哉。
奉和聖制送張說上集賢學士賜宴
作者：韋述（唐）

修文中禁啟，改字令名加。臺座徵人傑，書坊應國華。賦詩開廣宴，賜酒酌流霞。雲散明金闕，池開照玉沙。掖垣留宿鳥，溫樹落餘花。謬此天光及，銜恩醉日斜。
晚渡伊水
作者：韋述（唐）

悠悠涉伊水，伊水清見石。是時春向深，兩岸草如積。迢遞望洲嶼，逶迤亙津陌。新樹落疏紅，遙原上深碧。回瞻洛陽苑，遽有長山隔。煙霧猶辨家，風塵已為客。登陟多異趣，往來見行役。雲起早已昏，鳥飛日將夕。光陰逝不借，超然慕疇昔。遠遊亦何為，歸來存竹帛。
春日山莊
作者：韋述（唐）

初歲開韶月，田家喜載陽。晚晴搖水態，遲景蕩山光。浦淨漁舟遠，花飛樵路香。自然成野趣，都使俗情忘。
廣陵送別宋員外佐越鄭舍人還京
作者：韋述（唐）

朱紱臨秦望，皇華赴洛橋。文章南渡越，書奏北歸朝。樹入江雲盡，城銜海月遙。秋風將客思，川上晚蕭蕭。
奉和聖制送張說上集賢學士賜宴
作者：陸堅（唐）

聖主崇文教，層霄降德音。尊賢澤既厚，式宴寵逾深。複有夔龍相，良哉簡帝心。得人惟邁昔，多士諒推今。書殿榮光滿，儒門喜氣臨。顧惟誠濫吹，徒此接衣簪。
句
作者：陸堅（唐）

風移覃土宇，雲上浹群臣。
奉和聖制送張說上集賢學士賜宴
作者：程行諶（唐）

聖主崇文化，鏘鏘得盛才。相因歸夢立，殿以集賢開。象系微言闡，詩書至道該。堯尊承帝澤，禹膳自天來。禮洽歡逾長，風恬暑更回。國朝將舜頌，同是一康哉。
奉和聖制送張說上集賢學士賜宴
作者：褚琇（唐）

講習延東觀，趨陪盛北宮。惟師恢帝則，敷教葉天工。宣室恩嘗異，金華禮更崇。洞門清永日，華綬接微風。萐降堯廚翠，榴開舜酒紅。文思光萬宇，高議待升中。
奉和御製左丞相說右丞相璟太子少傅乾曜同日上官命都堂賜詩
作者：裴光庭（唐）

樂賢聞往誥，褒德偶茲辰。端揆升元老，師謀擇累仁。紫庭崇讓畢，粉署禮容陳。既荷恩榮舊，俱承寵命新。天文懸瑞色，聖酒泛華茵。雜遝喧簫鼓，歡娛洽搢紳。掖垣招近侍，虛薄廁清塵。共保堅貞節，常期雨露均。
奉和聖製左丞相說右丞相璟太子少傅乾曜同日上官命宴都堂賜詩
作者：宇文融（唐）

申甫生週日，宣慈舉舜年。何如偶昌運，比德邁前賢。寵獲元良密，榮瞻端揆遷。職優三事老，位在百僚先。北極回宸渥，南宮飾禦筵。飛文瑤劄降，賜酒玉杯傳。謬列臺衡重，俱承雨露偏。誓將同竭力，相與郊塵涓。
奉和聖制同二相已下群官樂遊園宴
作者：崔沔（唐）

五日酺才畢，千年樂未央。複承天所賜，終宴國之陽。地勝春逾好，恩深樂更張。落花飛廣座，垂柳拂行觴。庶尹陪三史，諸侯具萬方。酒酣同抃躍，歌舞詠時康。
奉和聖制同二相已下群臣樂遊園宴
作者：崔尚（唐）

春日照長安，皇恩寵庶官。合錢承罷宴，賜帛複追歡。供帳憑高列，城池入迥寬。花催相國醉，鳥和樂人彈。北闕雲中見，南山樹杪看。樂遊宜締賞，舞詠惜將闌。
奉和聖制同二相以下群官樂遊園宴
作者：胡皓（唐）

五酺終宴集，三錫又歡娛。仙阜崇高異，神州眺覽殊。南山臨皓雪，北闕對明珠。廣座鵷鴻滿，昌庭駟馬趨。綺羅含草樹，絲竹吐郊衢。銜杯不能罷，歌舞樂唐虞。
奉和聖制送張尚書巡邊
作者：胡皓（唐）

燕公為漢將，武德奉文思。利用經戎莽，英圖葉聖詒。塞沙制長策，窮石卷搖旗。萬裡要相賀，三邊又在茲。稜威方逐逐，談笑坐怡怡。寵餞紛郊道，充廚竭禦司。嘗醪企行邁，聽樂罷漣洏。袞旒垂翰墨，纓蕤迭賦詩。金山無積阻，玉樹有華滋。請迨炎風暮，歸旌候此時。
和宋之問寒食題臨江驛
作者：胡皓（唐）

聞道山陰會，仍為火忌辰。途中甘棄日，江上苦傷春。流水翻催淚，寒灰更伴人。丹心終不改，白髮為誰新。
出峽
作者：胡皓（唐）

巴東三峽盡，曠望九江開。楚塞雲中出，荊門水上來。魚龍潛嘯雨，鳧雁動成雷。南國秋風晚，客思幾悠哉。
同蔡孚起居詠鸚鵡
作者：胡皓（唐）

鸚鵡殊姿致，鸞皇得比肩。常尋金殿裡，每話玉階前。賈誼才方達，揚雄老未遷。能言既有地，何惜為聞天。
大漠行
作者：胡皓（唐）

單於犯薊壖，虜騎略蕭邊。南山木葉飛下地，三軍遙倚伏，萬裡相馳逐。旌旆悠悠靜潮源，馬蹄凍溜石，胡毳暖生冰。雲沙泱漭天光閉，近見行人畏白龍，遙聞公主愁黃鶴。陽春半，岐路間；瑤臺苑，玉門關。百花芳樹紅將歇，二月蘭皋綠未還。陣雲不散魚龍水，雨雪猶飛鴻鵠山。山嶂綿連那可極，漢將紛紜攻戰盈，胡寇蕭條幽朔清。韓昌拜節偏知送，但得將軍能百勝，不須天子築長城。
燕子樓三首
作者：關盼盼（唐）

樓上殘燈伴曉霜，獨眠人起合歡床。相思一夜情多少，地角天涯不是長。北邙松柏鎖愁煙，燕子樓中思悄然。自埋劍履歌塵散，紅袖香銷一十年。適看鴻雁嶽陽回，又睹玄禽逼社來。瑤瑟玉簫無意緒，任從蛛網任從灰。
和白公詩
作者：關盼盼（唐）

自守空樓斂恨眉，形同春後牡丹枝。舍人不會人深意，訝道泉臺不去隨。
句
作者：關盼盼（唐）

兒童不識沖天物，漫把青泥汙雪毫。
囉嗊曲六首
作者：劉採春（唐）

不喜秦淮水，生憎江上船。載兒夫婿去，經歲又經年。借問東園柳，枯來得幾年。自無枝葉分，莫恐太陽偏。莫作商人婦，金釵當卜錢。朝朝江口望，錯認幾人船。那年離別日，只道住桐廬。桐廬人不見，今得廣州書。昨日勝今日，今年老去年。黃河清有日，白發黑無緣。昨日北風寒，牽船浦裡安。潮來打纜斷，搖櫓始知難。
寄歐陽詹
作者：太原妓（唐）

自從別後減容光，半是思郎半恨郎。欲識舊來雲髻樣，為奴開取縷金箱。
續韋蟾句
作者：武昌妓（唐）

悲莫悲兮生別離，登山臨水送將歸。武昌無限新栽柳，不見楊花撲面飛。
獻李觀察
作者：舞柘枝女（唐）

湘江舞罷忽成悲，便脫蠻靴出絳帷。誰是蔡邕琴酒客，魏公懷舊嫁文姬。
贈盧夫人
作者：常浩（唐）

佳人惜顏色，恐逐芳菲歇。日暮出畫堂，下階拜新月。拜月如有詞，傍人那得知。歸來投玉枕，始覺淚痕垂。
寄遠
作者：常浩（唐）

年年二月時，十年期別期。春風不知信，軒蓋獨遲遲。今日無端卷珠箔，始見庭花複零落。人心一往不復歸，卻念容華非昔好，畫眉猶自待君來。
送武補闕
作者：襄陽妓（唐）

弄珠灘上欲銷魂，獨把離懷寄酒尊。無限煙花不留意，忍教芳草怨王孫。
題孫棨詩後
作者：王福娘（唐）

苦把文章邀勸人，吟看好個語言新。雖然不及相如賦，也直黃金一二斤。
問棨詩
作者：王福娘（唐）

日日悲傷未有圖，懶將心事話凡夫。非同覆水應收得，只問仙郎有意無。
謝棨
作者：王福娘（唐）

久賦恩情慾託身，已將心事再三陳。泥蓮既沒移栽分，今日分離莫恨人。
答小子弟詩
作者：楊萊兒（唐）

黃口小兒口莫憑，逡巡看取第三名。孝廉持水添瓶子，莫向街頭亂碗鳴。
和趙光遠題壁
作者：楊萊兒（唐）

長者車塵每到門，長卿非慕卓王孫。定知羽翼難隨鳳，多情多病年應促，早辦名香為返魂。
貽鄭昌圖
作者：楚兒（唐）

應是前生有宿冤，不期今世惡因緣。蛾眉欲碎巨靈掌，曲江昨日君相遇，當下遭他數十鞭。
和李標
作者：王蘇蘇（唐）

怪得犬驚雞亂飛，羸童瘦馬老麻衣。阿誰亂引閒人到，留住青蚨熱趕歸。
臨終召客
作者：顏令賓（唐）

氣餘三五喘，花剩兩三枝。話別一尊酒，相邀無後期。
寄故人
作者：張窈窕（唐）

淡淡春風花落時，不堪愁望更相思。無金可買長門賦，有恨空吟團扇詩。
上成都在事
作者：張窈窕（唐）

昨日賣衣裳，今日賣衣裳。衣裳渾賣盡，羞見嫁時箱。有賣愁仍緩，無時心轉傷。故園有虜隔，何處事蠶桑。
春思二首
作者：張窈窕（唐）

門前梅柳爛春輝，閉妾深閨繡舞衣。雙燕不知腸欲斷，銜泥故故傍人飛。井上梧桐是妾移，夜來花發最高枝。若教不向深閨種，春過門前爭得知。
西江行
作者：張窈窕（唐）

日下西塞山，南來洞庭客。晴空白鳥度，萬裡秋光碧。
贈所思
作者：張窈窕（唐）

與君咫尺長離別，遣妾容華為誰說。夕望層城眼欲穿，曉臨明鏡腸堪絕。
句
作者：張窈窕（唐）

滿院花飛人不到，含情慾語燕雙雙。（《春情》，
贈裴思謙
作者：平康妓（唐）

銀釭斜背解明璫，小語偷聲賀玉郎。從此不知蘭麝貴，夜來新惹桂枝香。
迷香洞
作者：史鳳（唐）

洞口飛瓊佩羽霓，香風飄拂使人迷。自從邂逅芙蓉帳，不數桃花流水溪。
神雞枕
作者：史鳳（唐）

枕繪鴛鴦久與棲，新裁霧縠鬥神雞。與郎酣夢渾忘曉，雞亦留連不肯啼。
鎖蓮燈
作者：史鳳（唐）

燈鎖蓮花花照罍，翠鈿同醉楚臺巍。殘灰剔罷攜纖手，也勝金蓮送轍回。
鮫紅被
作者：史鳳（唐）

肱被當年僅禦寒，青樓慣染血猩紈。牙床舒捲鵷鸞共，正值窗櫺月一團。
傳香枕
作者：史鳳（唐）

韓壽香從何處傳，枕邊芳馥戀嬋娟。休疑粉黛加鋌刃，玉女旃檀侍佛前。
八分羊
作者：史鳳（唐）

黨家風味足肥羊，綺閣留人漫較量。萬羊亦是男兒事，莫學狂夫取次嘗。
閉門羹
作者：史鳳（唐）

一豆聊供遊冶郎，去時忙喚鎖倉琅。入門獨慕相如侶，欲撥瑤琴彈鳳凰。
突厥三臺
作者：盛小叢（唐）

雁門山上雁初飛，馬邑闌中馬正肥。日旰山西逢驛使，殷勤南北送征衣。
雲鬟
作者：趙鸞鸞（唐）

擾擾香雲濕未幹，鴉領蟬翼膩光寒。側邊斜插黃金鳳，妝罷夫君帶笑看。
柳眉
作者：趙鸞鸞（唐）

彎彎柳葉愁邊戲，湛湛菱花照處頻。嫵媚不煩螺子黛，春山畫出自精神。
檀口
作者：趙鸞鸞（唐）

銜杯微動櫻桃顆，咳唾輕飄茉莉香。曾見白家樊素口，瓠犀顆顆綴榴芳。
纖指
作者：趙鸞鸞（唐）

纖纖軟玉削春蔥，長在香羅翠袖中。昨日琵琶絃索上，分明滿甲染猩紅。
酥乳
作者：趙鸞鸞（唐）

粉香汗濕瑤琴軫，春逗酥融綿雨膏。浴罷檀郎捫弄處，靈華涼沁紫葡萄。
獻陳陶處士
作者：蓮花妓（唐）

蓮花為號玉為腮，珍重尚書遣妾來。處士不生巫峽夢，虛勞神女下陽臺。
敘懷
作者：徐月英（唐）

為失三從泣淚頻，此身何用處人倫。雖然日逐笙歌樂，長羨荊釵與布裙。
送人
作者：徐月英（唐）

惆悵人間萬事違，兩人同去一人歸。生憎平望亭前水，忍照鴛鴦相背飛。
句
作者：徐月英（唐）

枕前淚與階前雨，隔個窗兒滴到明。
句
作者：韓襄客（唐）

連理枝前同設誓，丁香樹下共論心。
期盧嵩，枉書稱日暮無馬不赴，以詩答
作者：韋應物（唐）

佳期不可失，終願枉衡門。南陌人猶度，西林日未昏。庭前空倚杖，花裡獨留樽。莫道無來駕，知君有短轅。
任洛陽丞，答前長安田少府問
作者：韋應物（唐）

相逢且對酒，相問欲何如。數歲猶卑吏，家人笑著書。告歸應未得，榮宦又知疏。日日生春草，空令憶舊居。
假中枉盧二十二書亦稱臥疾兼訝李二久不訪問以詩答書因亦戲李二
作者：韋應物（唐）

微官何事勞趨走，服藥閑眠養不才。花裡棋盤憎鳥汙，應笑王戎成俗物，遙持麈尾獨徘徊。
酬盧嵩秋夜見寄五韻
作者：韋應物（唐）

喬木生夜涼，月華滿前墀。去君咫尺地，勞君千里思。素秉棲遁志，況貽招隱詩。坐見林木榮，願赴滄洲期。何能待歲晏，攜手當此時。
酬鄭戶曹驪山感懷
作者：韋應物（唐）

蒼山何鬱盤，飛閣淩上清。先帝昔好道，下元朝百靈。白雲已蕭條，麋鹿但縱橫。泉水今尚暖，舊林亦青青。我念綺襦歲，扈從當太平。小臣職前驅，馳道出灞亭。翻翻日月旗，殷殷鼙鼓聲。萬馬自騰驤，八駿按轡行。日出煙嶠綠，氛氳麗層甍。登臨起遐想，沐浴歡聖情。朝燕詠無事，時豐賀國禎。日和絃管音，下使萬室聽。海內湊朝貢，賢愚共歡榮。合遝車馬喧，西聞長安城。事往世如寄，感深跡所經。申章報蘭藻，一望雙涕零。
答李浣三首
作者：韋應物（唐）

孤客逢春暮，緘情寄舊遊。海隅人使遠，書到洛陽秋。馬卿猶有壁，漁父自無家。想子今何處，扁舟隱荻花。林中觀易罷，溪上對鷗閑。楚俗饒辭客，何人最往還。
酬柳郎中春日歸揚州南郭見別之作
作者：韋應物（唐）

廣陵三月花正開，花裡逢君醉一回。南北相過殊不遠，暮潮從去早潮來。
酬豆盧倉曹題庫壁見示
作者：韋應物（唐）

掾局勞才子，新詩動洛川。運籌知決勝，聚米似論邊。宴罷常分騎，晨趨又比肩。莫嗟年鬢改，郎署定推先。
酬李儋
作者：韋應物（唐）

開門臨廣陌，旭旦車駕喧。不見同心友，徘徊憂且煩。都城二十裡，居在艮與坤。人生所各務，乖闊累朝昏。湛湛樽中酒，青青芳樹園。緘情未及發，先此枉璵璠。邁世超高躅，尋流得真源。明當策疲馬，與子同笑言。
酬元偉過洛陽夜燕
作者：韋應物（唐）

三載寄關東，所歡皆遠違。思懷方耿耿，忽得觀容輝。親燕在良夜，歡攜闢中闈。問我猶杜門，不能奮高飛。明燈照四隅，炎炭正可依。清觴雖雲酌，所愧乏珍肥。晨裝複當行，寥落星已稀。何以慰心曲，佇子西還歸。
酬韓質舟行阻凍
作者：韋應物（唐）

晨坐枉嘉藻，持此慰寢興。中獲辛苦奏，長河結陰冰。皓曜群玉發，淒清孤景凝。至柔反成堅，造化安可恆。方舟未得行，鑿飲空兢兢。寒苦彌時節，待泮豈所能。何必涉廣川，荒衢且升騰。殷勤宣中意，庶用達吾朋。
李博士弟以餘罷官居同德精舍共有伊陸名山之期久而未去枉詩見問中雲宋生昔登覽未雲那能顧蓬蓽直寄鄙懷聊以為答
作者：韋應物（唐）

初夏息眾緣，雙林對禪客。枉茲芳蘭藻，促我幽人策。冥搜企前哲，逸句陳往跡。彷彿陸渾南，迢遞千峰碧。從來遲高駕，自顧無物役。山水心所娛，如何更朝夕。晨興涉清洛，訪子高陽宅。莫言往來疏，駑馬知阡陌。
寄酬李博士永甯主簿叔廳見待
作者：韋應物（唐）

解鞍先幾日，款曲見新詩。定向公堂醉，遙憐獨去時。葉沾寒雨落，鐘度遠山遲。晨策已雲整，當同林下期。
答令狐士曹、獨孤兵曹聯騎暮歸望山見寄
作者：韋應物（唐）

共愛青山住近南，行牽吏役背雙驂。枉書獨宿對流水，遙羨歸時滿夕嵐。
答李博士
作者：韋應物（唐）

休沐去人遠，高齋出林杪。晴山多碧峰，顥氣疑秋曉。端居喜良友，枉使千里路。緘書當夏時，開緘時已度。簷雛已颻颺，荷露方蕭颯。夢遠竹窗幽，行稀蘭徑合。舊居共南北，往來只如昨。問君今為誰，日夕度清洛。
答劉西曹
作者：韋應物（唐）

公館夜雲寂，微涼群樹秋。西曹得時彥，華月共淹留。長嘯舉清觴，志氣誰與儔。千齡事雖邈，俯念忽已周。篇翰如雲興，京洛頗優遊。詮文不獨古，理妙即同流。淺劣見推許，恐為識者尤。空慚文璧贈，日夕不能酬。
答貢士黎逢
作者：韋應物（唐）

茂等方上達，諸生安可希。棲神澹物表，渙汗布令詞。如彼崑山玉，本自有光輝。鄙人徒區區，稱歎亦何為。彌月曠不接，公門但驅馳。蘭章忽有贈，持用慰所思。不見心尚密，況當相見時。
答韓庫部
作者：韋應物（唐）

良玉表貞度，麗藻頗為工。名列金閨籍，心與素士同。日晏下朝來，車馬自生風。清宵有佳興，皓月直南宮。矯翮方上徵，顧我邈忡忡。豈不願攀舉，執事府庭中。智乖時亦蹇，才大命有通。還當以道推，解組守蒿蓬。
答崔主簿倬
作者：韋應物（唐）

朗月分林靄，遙管動離聲。故歡良已阻，空宇澹無情。窈窕雲雁沒，蒼茫河漢橫。蘭章不可答，沖襟徒自盈。
答徐秀才
作者：韋應物（唐）

鉛鈍謝貞器，時秀猥見稱。豈如白玉仙，方與紫霞升。清詩舞豔雪，孤抱瑩玄冰。一枝非所貴，懷書思武陵。
答東林道士
作者：韋應物（唐）

紫閣西邊第幾峰，茅齋夜雪虎行蹤。遙看黛色知何處，欲出山門尋暮鐘。
答長寧令楊轍
作者：韋應物（唐）

皓月升林表，公堂滿清輝。嘉賓自遠至，觴飲夜何其。宰邑視京縣，歸來無寸資。瑰文溢眾寶，雅正得吾師。廣川含澄瀾，茂樹擢華滋。短才何足數，枉贈愧妍詞。歡盼良見屬，素懷亦已披。何意雲棲翰，不嫌蓬艾卑。但恐河漢沒，回車首路岐。
答馮魯秀才
作者：韋應物（唐）

晨坐枉瓊藻，知子返中林。澹然山景晏，泉穀響幽禽。彷彿謝塵跡，逍遙舒道心。顧我腰間綬，端為華髮侵。簿書勞應對，篇翰曠不尋。薄田失鋤耨，生苗安可任。徒令慚所問，想望東山岑。
答崔主簿問，兼簡溫上人
作者：韋應物（唐）

緣情生眾累，晚悟依道流。諸境一已寂，了將身世浮。閒居澹無味，忽複四時周。靡靡芳草積，稍稍新篁抽。即此抱餘素，塊然誠寡儔。自適一忻意，愧蒙君子憂。
清都觀答幼遐
作者：韋應物（唐）

逍遙仙家子，日夕朝玉皇。興高畫質露沒，渴飲瓊華漿。解組一來款，披衣拂天香。粲然顧我笑，綠簡發新章。泠泠如玉音，馥馥若蘭芳。浩意坐盈此，月華殊未央。卻念喧嘩日，何由得清涼。疏鬆抗高殿，密竹陰長廊。榮名等糞土，攜手隨風翔。
善福精舍答韓司錄清都觀會宴見憶
作者：韋應物（唐）

弱志厭眾紛，抱素寄精廬。皦皦仰時彥，悶悶獨為愚。之子亦辭秩，高蹤罷馳驅。忽因西飛禽，贈我以瓊琚。始表仙都集，複言歡樂殊。人生各有因，契闊不獲俱。一來田野中，日與人事疏。水木澄秋景，逍遙清賞餘。枉駕懷前諾，引領豈斯須。無為便高翔，邈矣不可迂。
答長安丞裴說
作者：韋應物（唐）

出身忝時士，於世本無機。爰以林壑趣，遂成頑鈍姿。臨流意已淒，採菊露未稀。舉頭見秋山，萬事都若遺。獨踐幽人蹤，邈將親友違。髦士佐京邑，懷念枉貞詞。久雨積幽抱，清樽宴良知。從容操劇務，文翰方見推。安能戢羽翼，顧此林棲時。
奉酬處士叔見示
作者：韋應物（唐）

掛纓守貧賤，積雪臥郊園。叔父親降趾，壺觴攜到門。高齋樂宴罷，清夜道心存。即此同疏氏，可以一忘言。
答庫部韓郎中
作者：韋應物（唐）

高士不羈世，頗將榮辱齊。適委華冕去，欲還幽林棲。雖懷承明戀，忻與物累暌。逍遙觀運流，誰複識端倪。而我豈高致，偃息平門西。愚者世所遺，沮溺共耕犁。風雪積深夜，園田掩荒蹊。幸蒙相思劄，款曲期見攜。
答暢校書當
作者：韋應物（唐）

偶然棄官去，投跡在田中。日出照茅屋，園林養愚蒙。雖雲無一資，樽酌會不空。且忻百穀成，仰歎造化功。出入與民伍，作事靡不同。時伐南澗竹，夜還灃水東。貧蹇自成退，豈為高人蹤。覽君金玉篇，彩色發我容。日月欲為報，方春已徂冬。
答崔都水
作者：韋應物（唐）

深夜竹亭雪，孤燈案上書。不遇無為化，誰複得閒居。
酬令狐司錄善福精舍見贈
作者：韋應物（唐）

野寺望山雪，空齋對竹林。我以養愚地，生君道者心。
灃上精舍答趙氏外生伉
作者：韋應物（唐）

遠跡出塵表，寓身雙樹林。如何小子伉，亦有超世心。擔書從我遊，攜手廣川陰。雲開夏郊綠，景晏青山沉。對榻遇清夜，獻詩合雅音。所推苟禮數，於性道豈深。隱拙在沖默，經世昧古今。無為率爾言，可以致華簪。
答趙氏生伉
作者：韋應物（唐）

暫與雲林別，忽陪鴛鷺翔。看山不得去，知爾獨相望。
答端
作者：韋應物（唐）

郊園夏雨歇，閑院綠陰生。職事方無效，幽賞獨違情。物色坐如見，離抱悵多盈。況感夕涼氣，聞此亂蟬鳴。
答史館張學士段柳庶子學士集賢院看花見寄兼呈柳學士
作者：韋應物（唐）

班楊秉文史，對院自為鄰。餘香掩閣去，遲日看花頻。似雪飄閶闔，從風點近臣。南宮有芳樹，不並禁垣春。
答王郎中
作者：韋應物（唐）

臥閣枉芳藻，覽旨悵秋晨。守郡猶羈寓，無以慰嘉賓。野曠歸雲盡，天清曉露新。池荷涼已至，窗梧落漸頻。風物殊京國，邑裡但荒榛。賦繁屬軍興，政拙愧斯人。髦士久臺閣，中路一漂淪。歸當列盛朝，豈念臥淮濱。
答崔都水
作者：韋應物（唐）

亭亭心中人，迢迢居秦關。常緘素劄去，適枉華章還。憶在灃郊時，攜手望秋山。久嫌官府勞，初喜罷秩閑。終年不事業，寢食長慵頑。不知為時來，名籍掛郎間。攝衣辭田裡，華簪耀頹顏。卜居又依仁，日夕正追攀。牧人本無術，命至苟複遷。離念積歲序，歸途眇山川。郡齋有佳月，園林含清泉。同心不在宴，樽酒徒盈前。覽君陳跡遊，詞意俱淒妍。忽忽已終日，將酬不能宣。氓稅況重疊，公門極熬煎。責逋甘首免，歲晏當歸田。勿厭守窮轍，慎為名所牽。
答王卿送別
作者：韋應物（唐）

去馬嘶春草，歸人立夕陽。元知數日別，要使兩情傷。
答裴丞說歸京所獻
作者：韋應物（唐）

執事頗勤久，行去亦傷乖。家貧無僮僕，吏卒升寢齋。衣服藏內篋，藥草曝前階。誰複知次第，濩落且安排。還期在歲晏，何以慰吾懷。
答裴處士
作者：韋應物（唐）

遺民愛精舍，乘犢入青山。來署高陽裡，不遇白衣還。禮賢方化俗，聞風自款關。況子逸群士，棲息蓬蒿間。
答楊奉禮
作者：韋應物（唐）

多病守山郡，自得接嘉賓。不見三四日，曠若十餘旬。臨觴獨無味，對榻已生塵。一詠舟中作，灑雪忽驚新。煙波見棲旅，景物具昭陳。秋塘唯落葉，野寺不逢人。白事廷吏簡，閒居文墨親。高天池閣靜，寒菊霜露頻。應當整孤棹，歸來展殷勤。
答端
作者：韋應物（唐）

坐憶故園人已老，寧知遠郡雁還來。長瞻西北是歸路，獨上城樓日幾回。
答僴奴、重陽二甥
作者：韋應物（唐）

棄職曾守拙，玩幽遂忘喧。山澗依磽瘠，竹樹蔭清源。貧居煙火濕，歲熟梨棗繁。風雨飄茅屋，蒿草沒瓜園。群屬相歡悅，不覺過朝昏。有時看禾黍，落日上秋原。飲酒任真性，揮筆肆狂言。一朝忝蘭省，三載居遠藩。複與諸弟子，篇翰每相敦。西園休習射，南池對芳樽。山藥經雨碧，海榴淩霜翻。念爾不同此，悵然複一論。重陽守故家，僴子旅湘沅。俱有緘中藻，惻惻動離魂。不知何日見，衣上淚空存。
答重陽
作者：韋應物（唐）

省劄陳往事，愴憶數年中。一身朝北闕，家累守田農。望山亦臨水，暇日每來同。性情一疏散，園林多清風。忽複隔淮海，夢想在灃東。病來經時節，起見秋塘空。城郭連榛嶺，鳥雀噪溝叢。坐使驚霜鬢，撩亂已如蓬。
酬劉侍郎使君
作者：韋應物（唐）

瓊樹淩霜雪，蔥茜如芳春。英賢雖出守，本自玉階人。宿昔陪郎署，出入仰清塵。孰雲俱列郡，比德豈為鄰。風雨飄海氣，清涼悅心神。重門深夏晝，賦詩延眾賓。方以歲月舊，每蒙君子親。繼作郡齋什，遠贈荊山珍。高閑庶務理，遊眺景物新。朋友亦遠集，燕酌在佳辰。始唱已慚拙，將酬益難伸。濡毫意黽勉，一用寫悁勤。
答令狐侍郎
作者：韋應物（唐）

一兇乃一吉，一是複一非。孰能逃斯理，亮在識其微。三黜故無慍，高賢當庶幾。但以親交戀，音容邈難希。況昔別離久，俱忻藩守歸。朝宴方陪廁，山川又乖違。吳門冒海霧，峽路淩連磯。同會在京國，相望涕沾衣。明時重英才，當複列彤闈。白玉雖塵垢，拂拭還光輝。
酬張協律
作者：韋應物（唐）

昔人鬻舂地，今人複一賢。屬餘藩守日，方君臥病年。麗思阻文宴，芳蹤闕賓筵。經時豈不懷，欲往事屢牽。公府適煩倦，開緘瑩新篇。非將握中寶，何以比其妍。感茲棲寓詞，想複痾瘵纏。空宇風霜交，幽居情思綿。當以貧非病，孰雲白未玄。邑中有其人，憔悴即我愆。由來牧守重，英俊得薦延。匪人等鴻毛，斯道何由宣。遭時無早晚，蘊器俟良緣。觀文心未衰，勿藥疾當痊。晨期簡牘罷，馳慰子忡然。
答秦十四校書
作者：韋應物（唐）

知掩山扉三十秋，魚須翠碧棄床頭。莫道謝公方在郡，五言今日為君休。
答賓
作者：韋應物（唐）

斜月才鑒帷，凝霜偏冷枕。持情須耿耿，故作單床寢。
答鄭騎曹青橘絕句
作者：韋應物（唐）

憐君臥病思新橘，試摘猶酸亦未黃。書後欲題三百顆，洞庭須待滿林霜。
奉和聖制重陽日賜宴
作者：韋應物（唐）

聖心憂萬國，端居在穆清。玄功緻海晏，錫宴表文明。恩屬重陽節，雨應此時晴。寒菊生池苑，高樹出宮城。捧藻千官處，垂戒百王程。複睹開元日，臣愚獻頌聲。
和吳舍人早春歸沐西亭言志
作者：韋應物（唐）

曉漏戒中禁，清香肅朝衣。一門雙掌誥，伯侍仲言歸。亭高性情曠，職密交遊稀。賦詩樂無事，解帶偃南扉。陽春美時澤，旭霽望山暉。幽禽響未轉，東原綠猶微。名雖列仙爵，心已遣塵機。即事同巖隱，聖渥良難違。
奉和張大夫戲示青山郎
作者：韋應物（唐）

天生逸世姿，竹馬不曾騎。覽卷冰將釋，援毫露欲垂。金貂傳幾葉，玉樹長新枝。榮祿何妨早，甘羅亦小兒。
答河南李士巽題香山寺
作者：韋應物（唐）

洛都遊宦日，少年攜手行。投杯起芳席，總轡振華纓。關塞有佳氣，巖開伊水清。攀林憩佛寺，登高望都城。蹉跎二十載，世務各所營。茲賞長在夢，故人安得並。前歲守九江，恩詔赴鹹京。因途再登曆，山河屬晴明。寂寞僧侶少，蒼茫林木成。牆宇或崩剝，不見舊題名。舊遊況存歿，獨此淚交橫。交橫誰與同，書壁貽友生。今茲守吳郡，綿思方未平。子複經陳跡，一感我深情。遠蒙惻愴篇，中有金玉聲。反復終難答，金玉尚為輕。
答故人見諭
作者：韋應物（唐）

素寡名利心，自非周圓器。徒以歲月資，屢蒙藩條寄。時風重書劄，物情敦貨遺。機杼十縑單，慵疏百函愧。常負交親責，且為一官累。況本濩落人，歸無置錐地。省己已知非，枉書見深致。雖欲效區區，何由枉其志。
酬閻員外陟
作者：韋應物（唐）

寒夜阻良覿，叢竹想幽居。虎符予已誤，金丹子何如。宴集觀農暇，笙歌聽訟餘。雖蒙一言教，自愧道情疏。
酬秦徵君、徐少府春日見寄
作者：韋應物（唐）

終日愧無政，與君聊散襟。城根山半腹，亭影水中心。朗詠竹窗靜，野情花徑深。那能有餘興，不作剡溪尋。
冬夜宿司空曙野居，因寄酬贈
作者：韋應物（唐）

南北與山鄰，蓬庵庇一身。繁霜疑有雪，荒草似無人。遂性在耕稼，所交唯賤貧。何掾張椽傲，每重德璋親。
長安遇馮著
作者：韋應物（唐）

客從東方來，衣上灞陵雨。問客何為來，採山因買斧。冥冥花正開，颺颺燕新乳。昨別今已春，鬢絲生幾縷。
將發楚州經寶應縣訪李二忽於州館相遇月夜書事因簡李寶應
作者：韋應物（唐）

孤舟欲夜發，只為訪情人。此地忽相遇，留連意更新。停杯嗟別久，對月言家貧。一問臨邛令，如何待上賓。
廣陵遇孟九雲卿
作者：韋應物（唐）

雄藩本帝都，遊士多俊賢。夾河樹鬱鬱，華館千里連。新知雖滿堂，中意頗未宣。忽逢翰林友，歡樂鬥酒前。高文激頹波，四海靡不傳。西施且一笑，眾女安得妍。明月滿淮海，哀鴻逝長天。所念京國遠，我來君欲還。
淮上遇洛陽李主簿
作者：韋應物（唐）

結茅臨古渡，臥見長淮流。窗裡人將老，門前樹已秋。寒山獨過雁，暮雨遠來舟。日夕逢歸客，那能忘舊遊。
路逢崔、元二侍禦避馬見招，以詩見贈
作者：韋應物（唐）

一臺稱二妙，歸路望行塵。俱是攀龍客，空為避馬人。見招翻局蹐，相問良殷勤。日日吟趨府，彈冠豈有因。
逢楊開府
作者：韋應物（唐）

少事武皇帝，無賴恃恩私。身作裡中橫，家藏亡命兒。朝持樗蒲局，暮竊東鄰姬。司隸不敢捕，立在白玉墀。驪山風雪夜，長楊羽獵時。一字都不識，飲酒肆頑痴。武皇昇仙去，憔悴被人欺。讀書事已晚，把筆學題詩。兩府始收跡，南宮謬見推。非才果不容，出守撫煢嫠。忽逢楊開府，論舊涕俱垂。坐客何由識，惟有故人知。
休暇日訪王侍禦不遇
作者：韋應物（唐）

九日驅馳一日閑，尋君不遇又空還。怪來詩思清人骨，門對寒流雪滿山。
因省風俗，訪道士侄不見，題壁
作者：韋應物（唐）

去年澗水今亦流，去年杏花今又拆。山人歸來問是誰，還是去年行春客。
樂府雜曲：鼓吹曲辭：朱鷺
作者：張籍（唐）

翩翩兮朱鷺，來泛春塘棲綠樹。羽毛如翦色如染，遠飛欲下雙翅斂。避人引子入深塹，動處水紋開灩灩。誰知豪家網爾軀，不如飲啄江海隅。
樂府雜曲：鼓吹曲辭：艾如張
作者：李賀（唐）

錦襜褕，繡襠襦，強強飲啄哺爾雛。隴東臥穟滿風雨，網絲漠漠無形影，誤爾觸之傷首紅。艾葉綠花誰翦刻，
樂府雜曲：鼓吹曲辭：上之回
作者：盧照鄰（唐）

回中道路險，蕭關烽候多。五營屯北地，萬乘出西河。單於拜玉璽，天子按雕戈。振旅汾川曲，秋風橫大歌。
樂府雜曲：鼓吹曲辭：上之回
作者：李白（唐）

三十六離宮，樓臺與天通。閣道步行月，美人愁煙空。恩疏寵不及，桃李傷春風。淫樂意何極，金輿向回中。萬乘出黃道，千旗揚彩虹。前軍細柳北，後騎甘泉東。豈問渭川老，寧邀襄野童。秋暮瑤池宴，歸來樂未窮。
樂府雜曲：鼓吹曲辭：上之回
作者：李賀（唐）

上之回，大旗喜。懸虹彗，撻鳳尾。劍匣破，舞蛟龍。蚩尤死，鼓逢逢。天高慶雷齊墜地，地無驚煙海千里。
樂府雜曲：鼓吹曲辭：戰城南
作者：盧照鄰（唐）

將軍出紫塞，冒頓在烏貪。笳喧雁門北，陣翼龍城南。雕弓夜宛轉，鐵騎曉參潭。應須駐白日，為待戰方酣。
樂府雜曲：鼓吹曲辭：戰城南
作者：李白（唐）

去年戰桑幹源，今年戰蔥河道。洗兵條支海上波，匈奴以殺戮為耕作，古來唯見白骨黃沙田。秦家築城備胡處，漢家還有烽火燃。烽火燃不息，徵戰無已時。野戰格鬥死，敗馬號鳴向天悲。烏鳶啄人腸，銜飛上掛枯樹枝。士卒塗草莽，將軍空爾為。乃知兵者是兇器，聖人不得已而用之。
樂府雜曲：鼓吹曲辭：戰城南
作者：劉駕（唐）

城南征戰多，城北無饑鴉。白骨馬蹄下，誰言皆有家。城前水聲苦，倏忽流萬古。莫爭城外地，城裡有閑土。
樂府雜曲：鼓吹曲辭：戰城南二首
作者：貫休（唐）

萬裡桑幹傍，茫茫古蕃壤。將軍貌憔悴，撫劍悲年長。胡兵尚陵逼，久住亦非強。邯鄲少年輩，個個有伎倆。拖槍半夜去，雪片大如掌。磧中有陰兵，戰馬時驚蹶。輕猛李陵心，摧殘蘇武節。黃金鎖子甲，風吹色如鐵。十載不封侯，茫茫向誰說。
樂府雜曲：鼓吹曲辭：巫山高
作者：鄭世翼（唐）

巫山淩太清，岧嶢類削成。霏霏暮雨合，靄靄朝雲生。危峰入鳥道，深谷瀉猿聲。別有幽棲客，淹留攀桂情。
樂府雜曲：鼓吹曲辭：巫山高二首
作者：沈佺期（唐）

巫山峰十二，環合隱昭回。俯眺琵琶峽，平看雲雨臺。古槎天外倚，瀑水日邊來。何忽啼猿夜，荊王枕蓆開。神女向高唐，巫山下夕陽。裴回作行雨，婉孌逐荊王。電影江前落，雷聲峽外長。霽雲無處所，臺館曉蒼蒼。
樂府雜曲：鼓吹曲辭：巫山高
作者：盧照鄰（唐）

巫山望不極，望望下朝雰。莫辨啼猿樹，徒看神女雲。驚濤亂水脈，驟雨暗峰文。沾裳即此地，況複遠思君。
樂府雜曲：鼓吹曲辭：巫山高
作者：張循之（唐）

巫山高不極，遝遝狀奇新。暗穀疑風雨，幽巖若鬼神。月明三峽曙，潮滿二江春。為問陽臺夕，應知入夢人。
樂府雜曲：鼓吹曲辭：巫山高
作者：劉方平（唐）

楚國巫山秀，清猿日夜啼。萬重春樹合，十二碧峰齊。峽出朝雲下，江來暮雨西。陽臺歸路直，不畏向家迷。
樂府雜曲：鼓吹曲辭：巫山高
作者：皇甫冉（唐）

巫峽見巴東，迢迢半出空。雲藏神女館，雨到楚王宮。朝暮泉聲落，寒暄樹色同。清猿不可聽，偏在九秋中。
樂府雜曲：鼓吹曲辭：巫山高
作者：李端（唐）

巫山十二峰，皆在碧虛中。回合雲藏日，霏微雨帶風。猿聲寒過水，樹色暮連空。愁向高唐望，清秋見楚宮。
樂府雜曲：鼓吹曲辭：巫山高
作者：於濆（唐）

何山無朝雲，彼雲亦悠揚。何山無暮雨，彼雨亦蒼茫。宋玉恃才者，憑雲構高唐。自重文賦名，荒淫歸楚襄。峨峨十二峰，永作妖鬼鄉。
樂府雜曲：鼓吹曲辭：巫山高二首
作者：孟郊（唐）

巴山上峽重複重，陽臺碧峭十二峰。荊王獵時逢暮雨，目極魂斷望不見，猿啼三聲淚沾衣。見盡數萬裡，不聞三聲猿。但飛蕭蕭雨，中有亭亭魂。千載楚襄恨，遺文宋玉言。至今青冥裡，雲結深閨門。
樂府雜曲：鼓吹曲辭：巫山高
作者：李賀（唐）

碧叢叢，高插天，大江翻瀾神曳煙。楚魂尋夢風颸然，古祠近月蟾桂寒，椒花墜紅濕雲間。
樂府雜曲：鼓吹曲辭：巫山高
作者：齊己（唐）

巫山高，巫女妖，雨為暮兮雲為朝，楚王憔悴魂欲銷。秋猿嗥嗥日將夕，紅霞紫煙凝老壁。千巖萬壑花皆坼，雲深廟遠不可覓，十二峰頭插天碧。
樂府雜曲：鼓吹曲辭：將進酒
作者：李白（唐）

君不見黃河之水天上來，奔流到海不復回。君不見高堂明鏡悲白髮，朝如青絲暮成雪。人生得意須盡歡，莫使金尊空對月。天生我材必有用，岑夫子，丹丘生，將進酒，杯莫停。與君歌一曲，古來聖賢皆寂寞，惟有飲者留其名。陳王昔時宴平樂，五花馬，千金裘，呼兒將出換美酒，與爾同銷萬古愁。
樂府雜曲：鼓吹曲辭：將進酒
作者：元稹（唐）

將進酒，將進酒，酒中有毒鴆主父，言之主父傷主母。母為妾地父妾天，仰天俯地不忍言。佯為僵踣主父前，推摧主母牽下堂，扶妾遣升堂上床。將進酒，妾為此事人偶知，自慚不密方自悲。主今顛倒安置妾，
樂府雜曲：鼓吹曲辭：將進酒
作者：李賀（唐）

琉璃鐘，琥珀濃，小槽酒滴真珠紅。烹龍炮鳳玉脂泣，況是青春日將暮，桃花亂落如紅雨。勸君終日酩酊醉，
樂府雜曲：鼓吹曲辭：君馬黃
作者：李白（唐）

君馬黃，我馬白，馬色雖不同，人心本無隔。共作遊冶盤，雙行洛陽陌。長劍既照曜，高冠何赩赫。各有千金裘，俱為五侯客。猛虎落陷阱，壯夫時屈厄。相知在急難，獨好亦何益。
樂府雜曲：鼓吹曲辭：芳樹
作者：沈佺期（唐）

何地早芳菲，宛在長門殿。夭桃色若綬，穠李光如練。啼鳥弄花疏，遊蜂飲香遍。歎息春風起，飄零君不見。
樂府雜曲：鼓吹曲辭：芳樹
作者：盧照鄰（唐）

芳樹本多奇，年華複在斯。結翠成新幄，開紅滿舊枝。風歸花曆亂，日度影參差。容色朝朝落，思君君不知。
樂府雜曲：鼓吹曲辭：芳樹
作者：徐彥伯（唐）

玉花珍簟上，金縷畫屏開。曉月憐箏柱，春風憶鏡臺。箏柱春風吹曉月，芳樹落花朝暝歇。稿砧刀頭未有時，
樂府雜曲：鼓吹曲辭：芳樹
作者：韋應物（唐）

迢迢芳園樹，列映清池曲。對此傷人心，還如故時綠。風條灑餘靄，露葉承新旭。佳人不再攀，下有往來躅。
樂府雜曲：鼓吹曲辭：芳樹
作者：元稹（唐）

芳樹已寥落，孤英尤可嘉。可憐團團葉，蓋覆深深花。遊蜂競攢刺，鬥雀亦紛拏。天生細碎物，不愛好光華。非無殲殄法，念爾有生涯。春雷一聲發，驚燕亦驚蛇。清池養神蔡，已複長蝦蟆。雨露貴平施，吾其春草芽。
樂府雜曲：鼓吹曲辭：芳樹
作者：羅隱（唐）

細蕊慢逐風，暖香閑破鼻。青帝固有心，時時動人意。去年高枝猶壓地，今年低枝已憔悴。吾所以見造化之權，變通之理。春夏作頭，秋冬為尾。迴圈反復無窮已。今生長短同一軌，若使威可以制，伊人強猛猶如此，顧我勞生何足恃。但願開素袍，
樂府雜曲：鼓吹曲辭：有所思
作者：沈佺期（唐）

君子事行役，再空芳歲期。美人曠延佇，萬裡浮雲思。園槿綻紅豔，郊桑柔綠滋。坐看長夏晚，秋月生羅幃。
樂府雜曲：鼓吹曲辭：有所思
作者：李白（唐）

我思仙人，乃在碧海之東隅。海寒多天風，白波連山倒蓬壺。長鯨噴湧不可涉，
樂府雜曲：鼓吹曲辭：有所思
作者：孟郊（唐）

桔槔烽火晝不滅，客路迢迢信難越。古鎮刀攢萬片霜，
樂府雜曲：鼓吹曲辭：有所思
作者：盧仝（唐）

當時我醉美人家，美人顏色嬌如花。今日美人棄我去，翠眉蟬鬢生別離，一望不見心斷絕。心斷絕，幾千里，美人兮美人，不知為暮雨兮為朝雲，相思一夜梅花發，
樂府雜曲：鼓吹曲辭：有所思
作者：韋應物（唐）

借問江上柳，青青為誰春。空遊昨日地，不見昨日人。繚繞萬家井，往來車馬塵。莫道無相識，要非心所親。
樂府雜曲：鼓吹曲辭：有所思
作者：劉氏雲（唐）

朝亦有所思，暮亦有所思。登樓望君處，藹藹浮雲飛。浮雲遮卻陽關道，向晚誰知妾懷抱。玉井蒼苔春院深，
樂府雜曲：鼓吹曲辭：雉子班
作者：李白（唐）

辟邪伎作鼓吹驚，雉子班之奏曲成，喔咿振迅欲飛鳴。扇錦翼，雄風生，雙雌同飲啄，趫悍誰能爭。乍向草中耿介死，不求黃金籠下生。天地至廣大，何惜遂物情。善卷讓天子，務光亦逃名。所貴曠士懷，朗然合太清。
樂府雜曲：鼓吹曲辭：臨高臺
作者：褚亮（唐）

高臺暫俯臨，飛翼聳輕音。浮光隨日度，漾影逐波深。迥瞰周平野，開懷暢遠襟。獨此三休上，還傷千歲心。
樂府雜曲：鼓吹曲辭：臨高臺
作者：王勃（唐）

臨高臺，高臺迢遞絕浮埃，瑤軒綺構何崔嵬，東彌長樂觀，西指未央宮。赤城映朝日，綠樹搖春風。旗亭百隊開新市，甲第千甍分戚裡。朱輪翠蓋不勝春，錦衣晝不襞，羅幃夕未空。歌屏朝掩翠，妝鏡晚窺紅。為吾安寶髻，蛾眉罷花叢。狹路塵間黯將暮，物色正如此，佳期那不顧。銀鞍繡轂盛繁華，君看舊日高臺處，柏梁銅雀生黃塵。
樂府雜曲：鼓吹曲辭：臨高臺
作者：貫休（唐）

涼風吹遠念，使我升高臺。寧知數片雲，不是舊山來。故人天一涯，久客殊未回。雁來不得書，空寄聲哀哀。
樂府雜曲：鼓吹曲辭：黃雀行
作者：莊南傑（唐）

穿屋穿牆不知止，爭樹爭巢入營死。林間公子挾彈弓，虞人設網當要路，白日啾嘲禍萬機。
樂府雜曲：鼓吹曲辭：釣竿篇
作者：沈佺期（唐）

朝日斂紅煙，垂竿向綠川。人疑天上坐，魚似鏡中懸。避楫時驚透，猜鉤每誤牽。湍危不理轄，潭靜欲留船。釣玉君徒尚，徵金我未賢。為看芳餌下，貪得會無全。
樂府雜曲：鼓吹曲辭：凱歌六首
作者：岑參（唐）

漢將承恩西破戎，捷書先奏未央宮。天子預開麟閣待，只今誰數貳師功。官軍西出過樓蘭，營幕傍臨月窟寒。蒲海曉霜凝劍尾，蔥山夜雪撲旌竿。鳴笳擂鼓擁回軍，破國平蕃昔未聞。大夫鵲印搖邊月，天將龍旗掣海雲。月落轅門鼓角鳴，千群面縛出蕃城。洗兵魚海雲迎陣，秣馬龍堆月照營。蕃軍遙見漢家營，滿谷連山遍哭聲。萬箭千刀一夜殺，平明流血浸空城。暮雨旌旗濕未幹，胡塵白草日光寒。昨夜將軍連曉戰，蕃軍只見馬空鞍。
樂府雜曲：鼓吹鐃歌：晉陽武
作者：柳宗元（唐）

晉陽武，奮義威。煬之渝，德焉歸。氓畢屠，綏者誰。皇烈烈，專天機。號以仁，揚其旗。日之升，九土晞。斥田圻，流洪輝。有其二，翼餘隋。斫梟驁，連熊螭。枯以肉，勍者羸。後土蕩，玄穹彌。合之育，莽然施。惟德輔，慶無期。
樂府雜曲：鼓吹鐃歌：獸之窮
作者：柳宗元（唐）

獸之窮，奔大麓。天厚黃德，狙獷服。甲之櫜弓，弭矢箙。皇旅靖，敵逾蹙。自亡其徒，匪予戮。屈rH猛，虔慄慄。縻以尺組，啖以秩。黎之陽，土茫茫。富兵戎，盈倉箱。乏者德，莫能享。驅豺兕，授我疆。
樂府雜曲：鼓吹鐃歌：戰武牢
作者：柳宗元（唐）

戰武牢，動河朔。逆之助，圖掎角。怒鷇麛，抗喬嶽。翹萌牙，傲霜雹。王謀內定，申掌握。鋪施芟夷，
樂府雜曲：鼓吹鐃歌：涇水黃
作者：柳宗元（唐）

涇水黃，隴野茫。負太白，騰天狼。有鳥鷙立，羽翼張。鉤喙決前，鉅趯傍；怒飛饑嘯，翾不可當。老雄死，列缺掉幟，招搖耀鋩。鬼神來助，夢嘉祥。腦塗原野，
樂府雜曲：鼓吹鐃歌：奔鯨沛
作者：柳宗元（唐）

奔鯨沛，蕩海垠。吐霓翳日，腥浮雲。帝怒下顧，披攘蒙霿，開海門。地平水靜，浮天垠。羲和顯耀，
樂府雜曲：鼓吹鐃歌：苞枿
作者：柳宗元（唐）

苞枿𪒶矣，惟根之蟠。彌巴蔽荊，負南極以安。曰我舊梁氏，輯綏艱難。江漢之阻，都邑固以完。聖人作，神武用，有臣勇智，奮不以眾。投跡死地，系縲降王，定厥功。澶漫萬裡，宣唐風。蠻夷九譯，
樂府雜曲：鼓吹鐃歌：河右平
作者：柳宗元（唐）

河右澶漫，頑為之魁。王師如雷震，昆侖以頹。上聾下聰，驁不可回。助仇抗有德，惟人之災。乃潰乃奮，執縛歸厥命。萬室蒙其仁，一夫則病。濡以鴻澤，皇之聖。威畏德懷，功以定。順之於理，
樂府雜曲：鼓吹鐃歌：鐵山碎
作者：柳宗元（唐）

鐵山碎，大漠舒。二虜勁，連穹廬。背北海，專坤隅。歲來侵邊，或傅於都。天子命元帥，奮其雄圖。破定襄，降魁渠。窮竟窟宅，斥餘吾。百蠻破膽，官臣拜手，惟帝之謨。
樂府雜曲：鼓吹鐃歌：靖本邦
作者：柳宗元（唐）

本邦伊晉，惟時不靖。根柢之搖，枝葉攸病。守臣不任，勩於神聖。惟鉞之興，翦焉則定。洪惟我理，式和以敬。群頑既夷，庶績鹹正。皇謨載大，惟人之慶。
樂府雜曲：鼓吹鐃歌：吐谷渾
作者：柳宗元（唐）

吐谷渾盛強，背西海以誇。歲侵擾我疆，退匿險且遐。帝謂神武師，往徵靖皇家。烈烈旆其旗，熊虎雜龍蛇。王旅千萬人，銜枚默無嘩。束刃逾山徼，張翼縱漠沙。一舉刈羶腥，屍骸積如麻。除惡務本根，況敢遺萌芽。洋洋西海水，威命窮天涯。系虜來王都，犒樂窮休嘉。登高望還師，竟野如春華。行者靡不歸，親戚讙要遮。凱旋獻清廟，萬國思無邪。
樂府雜曲：鼓吹鐃歌：高昌
作者：柳宗元（唐）

麴氏雄西北，別絕臣外區。既恃遠且險，縱傲不我虞。烈烈王者師，熊螭以為徒。龍旗翻海浪，馹騎馳坤隅。賁育搏嬰兒，一掃不復餘。平沙際天極，但見黃雲驅。臣靖執長纓，智勇伏囚拘。文皇南面坐，夷狄千群趨。鹹稱天子神，往古不得俱。獻號天可汗，以覆我國都。兵戎不交害，各保性與軀。
樂府雜曲：鼓吹鐃歌：東蠻
作者：柳宗元（唐）

東蠻有謝氏，冠帶理海中。已言我異世，雖聖莫能通。王卒如飛翰，鵬鶱駭群龍。轟然自天墜，乃信神武功。系虜君臣人，累累來自東。無思不服從，唐業如山崇。百辟拜稽首，鹹願圖形容。如周王會書，永永傳無窮。睢盱萬狀乖，咿嗢九譯重。廣輪撫四海，浩浩知皇風。歌詩鐃鼓間，以壯我元戎。
相和歌辭：子夜春歌
作者：王翰（唐）

春氣滿林香，春遊不可忘。落花吹欲盡，垂柳折還長。桑女淮南曲，金鞍塞北裝。行行小垂手，日暮渭川陽。
相和歌辭：子夜冬歌
作者：崔國輔（唐）

寂寥抱冬心，裁羅又褧褧。夜久頻挑燈，霜寒剪刀冷。
相和歌辭：子夜冬歌
作者：薛耀（唐）

朔風扣群木，嚴霜凋百草。借問月中人，安得長不老。
相和歌辭：子夜四時歌六首：春歌二首
作者：郭元振（唐）

青樓含日光，綠池起風色。贈子同心花，殷勤此何極。陌頭楊柳枝，已被春風吹。妾心正斷絕，君懷那得知。
相和歌辭：子夜四時歌六首：秋歌二首
作者：郭元振（唐）

邀歡空佇立，望美頻回顧。何時複採菱，江中密相遇。闢惡茱萸囊，延年菊花酒。與子結綢繆，丹心此何有。
相和歌辭：子夜四時歌六首：冬歌二首
作者：郭元振（唐）

北極嚴氣升，南至溫風謝。調絲競短歌，拂枕憐長夜。帷橫雙翡翠，被卷兩鴛鴦。婉態不自得，宛轉君王床。
相和歌辭：子夜四時歌四首：春歌
作者：李白（唐）

秦地羅敷女，採桑綠水邊。素手青條上，紅妝白日鮮。蠶饑妾欲去，五馬莫留連。
相和歌辭：子夜四時歌四首：夏歌
作者：李白（唐）

鏡湖三百里，菡萏發荷花。五月西施採，人看隘若邪。回舟不待月，歸去越王家。
相和歌辭：子夜四時歌四首：秋歌
作者：李白（唐）

長安一片月，萬戶擣衣聲。秋風吹不盡，總是玉關情。何日平胡虜，良人罷遠徵。
相和歌辭：子夜四時歌四首：冬歌
作者：李白（唐）

明朝驛使發，一夜絮徵袍。素手抽針冷，那堪把剪刀。裁縫寄遠道，幾日到臨洮。
相和歌辭：子夜四時歌四首：春歌
作者：陸龜蒙（唐）

山連翠羽屏，草接煙華席。望盡南飛燕，佳人斷資訊。
相和歌辭：子夜四時歌四首：夏歌
作者：陸龜蒙（唐）

蘭眼抬露斜，鶯唇映花老。金龍傾漏盡，玉井敲冰早。
相和歌辭：子夜四時歌四首：秋歌
作者：陸龜蒙（唐）

涼漢清泬寥，衰林怨風雨。愁聽絡緯唱，似與羈魂語。
相和歌辭：子夜四時歌四首：冬歌
作者：陸龜蒙（唐）

南光走冷圭，北籟號空木。年年任霜霰，不減篔簹綠。
相和歌辭：大子夜歌二首
作者：陸龜蒙（唐）

歌謠數百種，子夜最可憐。慷慨吐清音，明轉出天然。絲竹發歌響，假器揚清音。不知歌謠妙，聲勢出口心。
相和歌辭：子夜警歌二首
作者：陸龜蒙（唐）

鏤碗傳綠酒，雕爐燻紫煙。誰知苦寒調，共作白雪弦。恃愛如欲進，含羞出不前。朱口發豔歌，玉指弄嬌弦。
相和歌辭：丁督護歌
作者：李白（唐）

雲陽上徵去，兩岸饒商賈。吳牛喘月時，拖船一何苦。水濁不可飲，壺漿半成土。一唱都護歌，心摧淚如雨。萬人鑿磐石，無由達江滸。君看石芒碭，掩淚悲千古。
相和歌辭：團扇郎
作者：張祜（唐）

白團扇，今來此去捐。願得入郎手，團圓郎眼前。
相和歌辭：團扇郎
作者：劉禹錫（唐）

團扇複團扇，奉君清暑殿。秋風入庭樹，從此不相見。上有乘鸞女，蒼蒼蟲網遍。明年入懷袖，別是機中練。
相和歌辭：碧玉歌
作者：李暇（唐）

碧玉上宮妓，出入千花林。珠被玳瑁床，感郎情意深。
相和歌辭：懊惱曲
作者：溫庭筠（唐）

藕絲作線難勝針，蕊粉染黃那得深。玉白蘭芳不相顧，三秋庭綠盡迎霜，惟有荷花守紅死。西江小吏朱斑輪，悠悠楚水流如馬，恨紫愁紅滿平野。野土千年怨不平，
相和歌辭：讀曲歌五首
作者：張祜（唐）

窗中獨自起，簾外獨自行。愁見蜘蛛織，尋思直到明。碓上米不舂，窗中絲罷絡。看渠駕去車，定是無四角。不見心相許，徒雲腳漫勤。摘荷空摘葉，是底採蓮人。窗外山魈立，知渠腳不多。三更機底下，摸著是誰梭。郎去摘黃瓜，郎來收赤棗。郎耕種麻地，今作西舍道。
相和歌辭：春江花月夜二首
作者：張子容（唐）

林花發岸口，氣色動江新。此夜江中月，流光花上春。分明石潭裡，宜照浣紗人。交甫憐瑤佩，仙妃難重期。沉沉綠江晚，惆悵碧雲姿。初逢花上月，言是弄珠時。
相和歌辭：春江花月夜
作者：張若虛（唐）

春江潮水連海平，海上明月共潮生。灩灩隨波千萬裡，空裡流霜不覺飛，汀上白沙看不見。江天一色無纖塵。皎皎空中孤月輪。江畔何人初見月，江月何年初照人。人生代代無窮已，江月年年望相似。不知江月待何人，誰家今夜扁舟子，何處相思明月樓。可憐樓上月裴回，此時相望不相聞，願逐月華流照君。鴻雁長飛光不度，江水流春去欲盡，江潭落月複西斜。斜月沉沉藏海霧，
相和歌辭：春江花月夜
作者：溫庭筠（唐）

玉樹歌闌海雲黑，花庭忽作青蕪國。秦淮有水水無情，百幅錦帆風力滿，連天展盡金芙蓉。珠翠丁星複明滅，漏轉霞高滄海西，頗黎枕上聞天雞。蠻弦代雁曲如語，後主荒宮有曉鶯，飛來只隔西江水。
相和歌辭：玉樹後庭花
作者：張祜（唐）

輕車何草草，獨唱後庭花。玉座誰為主，徒悲張麗華。
相和歌辭：堂堂
作者：溫庭筠（唐）

錢塘岸上春如織，淼淼寒潮帶晴色。淮南遊客馬連嘶，一曲堂堂紅燭筵，金鯨瀉酒如飛泉。
相和歌辭：三閣詞四首
作者：劉禹錫（唐）

貴人三閣上，日晏未梳頭。不應有恨事，嬌甚卻成愁。珠箔曲瓊鉤，子細見揚州。北兵那得度，浪語判悠悠。沉香帖閣柱，金縷畫門楣。回首降幡下，已見黍離離。三人出眢井，一身登檻車。朱門漫臨水，不可見鱸魚。
相和歌辭：神弦曲
作者：李賀（唐）

西山日沒東山昏，旋風吹馬馬踏雲。畫弦素管聲淺繁，古壁彩虯金帖尾，雨工騎入秋潭水。百年老鴞成木魅，
相和歌辭：神弦別曲
作者：李賀（唐）

巫山小女隔雲別，松花春風山上發。綠蓋獨穿香徑歸，南山桂樹為君死，雲衫殘汙紅脂花。
相和歌辭：祠漁山神女歌：迎神
作者：王維（唐）

坎坎擊鼓，漁山之下。吹洞簫，望極浦。女巫進，紛屢舞。陳瑤席，湛清酤。風淒淒，又夜雨。不知神之來兮不來，使我心兮苦複苦。
相和歌辭：祠漁山神女歌：送神
作者：王維（唐）

紛進舞兮堂前，目眷眷兮瓊筵。來不言兮意不傳，倏雲收兮雨歇，山青青兮水潺湲。
相和歌辭：祠神歌：迎神
作者：王睿（唐）

蓪草頭花椰葉裙，蒲葵樹下舞蠻雲。引領望江遙滴酒，白蘋風起水生文。
相和歌辭：祠神歌：送神
作者：王睿（唐）

棖棖山響答琵琶，酒濕青莎肉飼鴉。樹葉無聲神去後，紙錢灰出木綿花。
相和歌辭：烏夜啼
作者：楊巨源（唐）

可憐楊葉複楊花，雪淨煙深碧玉家。烏棲不定枝條弱，
相和歌辭：烏夜啼
作者：李白（唐）

黃雲城邊烏欲棲，歸飛啞啞枝上啼。機中織錦秦川女，
相和歌辭：烏夜啼二首
作者：顧況（唐）

玉房掣鎖聲翻葉，銀箭添泉繞霜堞。畢逋發刺月銜城，搖雜佩，耿華燭，良夜羽人彈此曲，東方曈曈赤日旭。月出江林西，江林寂寂城鴉啼。昔人何處為此曲，
相和歌辭：烏夜啼
作者：李群玉（唐）

曾波隔夢渚，一望青楓林。有烏在其間，達曉自悲吟。是時月黑天，四野煙雨深。如聞生離哭，其聲痛人心。悄悄夜正長，空山響哀音。遠客不可聽，坐愁華髮侵。既非蜀帝魂，恐是恆山禽。四子各分散，母聲猶至今。
相和歌辭：烏夜啼
作者：聶夷中（唐）

眾鳥各歸枝，烏烏爾不棲。還應知妾恨，故向綠窗啼。
相和歌辭：烏夜啼
作者：白居易（唐）

城上歸時晚，庭前宿處危。月明無葉樹，霜滑有風枝。啼澀饑喉咽，飛低凍翅垂。畫堂鸚鵡鳥，冷暖不相知。
相和歌辭：烏夜啼
作者：王建（唐）

庭樹烏，爾何不向別處棲？夜夜夜半當戶啼。家人把燭出洞戶，驚棲失群飛落樹。一飛直欲飛上天，風飄雨濕亦不移，君家樹頭多好枝。
相和歌辭：烏夜啼
作者：張祜（唐）

忽忽南飛返，危弦共怨淒。暗霜移樹宿，殘夜繞枝啼。咽絕聲重敘，愔淫思乍迷。不妨還報喜，誤使玉顏低。
相和歌辭：烏棲曲
作者：李白（唐）

姑蘇臺上烏棲時，吳王宮裡醉西施。吳歌楚舞歡未畢，
相和歌辭：烏棲曲
作者：李端（唐）

白馬逐牛車，黃昏入狹斜。柳樹烏爭宿，
相和歌辭：烏棲曲
作者：王建（唐）

章華宮人夜上樓，君王望月西山頭。夜深宮殿門不鎖，白露滿山山葉墮。
相和歌辭：烏棲曲
作者：張籍（唐）

西山作宮潮滿池，宮烏曉鳴茱萸枝。吳姬自唱採蓮曲，君王昨夜舟中宿。
相和歌辭：棲烏曲二首
作者：劉方平（唐）

蛾眉曼臉傾城國，鳴環動佩新相識。銀漢斜臨白玉堂，芙蓉行障掩燈光。畫舸雙艚錦為纜，芙蓉花發蓮葉暗。門前月色映橫塘，感郎中夜渡瀟湘。
相和歌辭：莫愁樂
作者：張祜（唐）

儂居石城下，郎到石城遊。自郎石城出，長在石城頭。
相和歌辭：莫愁曲
作者：李賀（唐）

草生隴阪下，鴉噪城堞頭。何人此城裡，城角栽石榴。青絲系五馬，黃金絡雙牛。白魚駕蓮船，夜作十裡遊。歸來無人識，暗上沉香樓。羅床倚瑤瑟，殘月傾簾鉤。今日槿花落，明朝梧樹秋。若負平生意，何名作莫愁。
相和歌辭：估客樂
作者：李白（唐）

海客乘天風，將船遠行役。譬如雲中鳥，一去無蹤跡。
相和歌辭：估客樂
作者：元稹（唐）

估客無住著，有利身即行。出門求火伴，入戶辭父兄。父兄相教示，求利莫求名。求名有所避，求利無不營。火伴相勒縛，賣假莫賣誠。交關少交假，交假本生輕。自茲相將去，誓死意不更。一解市頭語，便無鄉裡情。鍮石打臂釧，糯米炊項瓔。歸來村中賣，敲作金玉聲。村中田舍娘，貴賤不敢爭。所費百錢本，已得十倍贏。顏色轉光淨，飲食亦甘馨。子本頻蕃息，貨賂日兼併。求珠駕滄海，採玉上荊衡。北買黨項馬，西擒吐蕃鸚。炎洲布火浣，蜀地錦織成。越婢脂肉滑，奚僮眉眼明。通算衣食費，不計遠近程。經營天下遍，卻到長安城。城中東西市，聞客次第迎。迎客兼說客，多財為勢傾。客心本明黠，聞語心已驚。先問十常侍，次求百公卿。侯家與主第，點綴無不精。歸來始安坐，富與王家勍。市卒酒肉臭，縣胥家舍成。豈惟絕言語，奔走極使令。大兒販材木，巧識梁棟形。小兒販鹽鹵，不入州縣徵。一身偃市利，突若截海鯨。鉤距不敢下，下則牙齒橫。生為估客樂，判爾樂一生。爾又生兩子，錢刀何歲平。
相和歌辭：賈客樂
作者：張籍（唐）

金陵向西賈客多，船中生長樂風波。欲發移船近江口，金多眾中為上客，夜夜算緡眠獨遲。秋江初月猩猩語，年年逐利西複東，姓名不在縣籍中。農夫稅多長辛苦，
相和歌辭：賈客詞
作者：劉禹錫（唐）

賈客無定遊，所遊惟利並。眩俗雜良苦，乘時知重輕。心計析秋毫，搖鉤侔懸衡。錐刀既無棄，轉化日已盈。邀福禱波神，施財遊化城。妻約雕金釧，女垂貫珠纓。高貲比封君，奇貨通幸卿。趨時鷙鳥思，藏鏹盤龍形。大艑浮通川，高樓次旗亭。行止皆有樂，關梁似無徵。農夫何為者，辛苦事寒耕。
相和歌辭：賈客詞
作者：劉駕（唐）

賈客燈下起，猶言發已遲。高山有疾路，暗行終不疑。寇盜伏其路，猛獸來相追。金玉四散去，空囊委路岐。揚州有大宅，白骨無地歸。少婦當此日，對鏡弄花枝。
相和歌辭：襄陽樂
作者：張祜（唐）

大堤花月夜，長江春水流。東風正上信，春夜特來遊。
相和歌辭：襄陽曲二首
作者：崔國輔（唐）

蕙草嬌紅萼，時光舞碧雞。城中美年少，相見白銅鞮。少年襄陽地，來往襄陽城。城中輕薄子，知妾解秦箏。
相和歌辭：襄陽曲
作者：施肩吾（唐）

大堤女兒郎莫尋，三三五五結同心。清晨對鏡冶容色，意欲取郎千萬金。
相和歌辭：襄陽曲
作者：李端（唐）

襄陽堤路長，草碧楊柳黃。誰家女兒臨夜妝，同居女伴正衣裳，中庭寒月白如霜。賈生十八稱才子，
相和歌辭：大堤曲
作者：張柬之（唐）

南國多佳人，莫若大堤女。玉床翠羽帳，寶襪蓮花炬。魂處自目成，色授開心許。迢迢不可見，日暮空愁予。
相和歌辭：大堤曲
作者：楊巨源（唐）

二八嬋娟大堤女，開爐相對依江渚。待客登樓向水看，自傳芳酒涴紅袖，誰調妍妝回翠蛾。珍簟華燈夕陽後，歲歲逢迎沙岸間，北人多識綠雲鬟。無端嫁與五陵少，
相和歌辭：大堤曲
作者：李白（唐）

漢水臨襄陽，花開大堤暖。佳期大堤下，淚向南雲滿。春風複無情，吹我夢魂散。不見眼中人，天長音信斷。
相和歌辭：大堤曲
作者：李賀（唐）

妾家住橫塘，紅紗滿桂香。青雲教綰頭上髻，郎食鯉魚尾，妾食猩猩唇。莫指襄陽道，綠浦歸帆少。今日菖蒲花，明朝楓樹老。
相和歌辭：大堤行
作者：孟浩然（唐）

大堤行樂處，車馬相馳突。歲歲春草生，踏青二三月。王孫挾珠彈，遊女矜羅襪。攜手今莫同，江花為誰發。
相和歌辭：三洲歌
作者：溫庭筠（唐）

團圓莫作波中月，潔白莫為枝上雪。月隨波動碎潾潾，門前有路輕離別，惟恐歸來舊香滅。
相和歌辭：拔蒲歌
作者：張祜（唐）

拔蒲來，領郎鏡湖邊。郎心在何處，莫趁新蓮去。拔得無心蒲，問郎看好無。
相和歌辭：楊叛兒
作者：李白（唐）

君歌楊叛兒，妾勸新豐酒。何許最關人，烏啼白門柳。烏啼隱楊花，君醉留妾家。博山爐中沉香火，雙咽一氣淩紫霞。
相和歌辭：常林歡
作者：溫庭筠（唐）

宜城酒熟花覆橋，沙晴綠鴨鳴咬咬。穠桑繞舍麥如尾，錦薦金爐夢正長，東家呃喔雞鳴早。
相和歌辭：江南弄
作者：王勃（唐）

江南弄，巫山連楚夢，行雨行雲幾相送。瑤軒金谷上春時，玉童仙女無見期。紫露香煙眇難託，
相和歌辭：江南弄
作者：李賀（唐）

江中綠霧起涼波，天上疊巘紅嵯峨。水風浦雲生老竹，吳歈越吟未終曲，江上團團帖寒玉。
相和歌辭：採蓮曲
作者：崔國輔（唐）

玉漵花紅發，金塘水碧流。相逢畏相失，並著採蓮舟。
相和歌辭：採蓮曲
作者：徐彥伯（唐）

妾家越水邊，搖艇入江煙。既覓同心侶，複採同心蓮。折藕絲能脆，開花葉正圓。春歌弄明月，歸棹落花前。
相和歌辭：採蓮曲
作者：李白（唐）

若耶溪邊採蓮女，笑隔荷花共人語。日照新妝水底明，紫騮嘶入落花去，見此踟躕空斷腸。
相和歌辭：採蓮曲
作者：賀知章（唐）

稽山罷霧鬱嵯峨，鏡水無風也自波。莫言春度芳菲盡，別有中流採芰荷。
相和歌辭：採蓮曲三首
作者：王昌齡（唐）

吳姬越豔楚王妃，爭弄蓮舟水濕衣。來時浦口花迎入，採罷江頭月送歸。荷葉羅裙一色裁，芙蓉向臉兩邊開。亂入池中看不見，聞歌始覺有人來。越女作桂舟，還將桂為楫。湖上水渺漫，清江初可涉。摘取芙蓉花，莫摘芙蓉葉。將歸問夫婿，顏色何如妾。
相和歌辭：採蓮曲二首
作者：戎昱（唐）

雖聽採蓮曲，詎識採蓮心。漾楫愛花遠，回船愁浪深。煙生極浦色，日落半江陰。同侶憐波靜，看妝墮玉簪。涔陽女兒花滿頭，毿毿同泛木蘭舟。春風日暮南湖裡，爭唱菱歌不肯休。
相和歌辭：採蓮曲
作者：儲光羲（唐）

淺渚荷花繁，深塘菱葉疏。獨往方自得，恥邀淇上姝。廣江無術阡，大澤絕方隅。浪中海童語，流下鮫人居。春雁時隱舟，新荷複滿湖。采采乘日暮，不思賢與愚。
相和歌辭：採蓮曲二首
作者：鮑溶（唐）

弄舟朅來南塘水，荷葉映身摘蓮子。暑衣清淨鴛鴦喜，採蓮朅來水無風，蓮潭如鏡松如龍。夏衫短袖交斜紅，
相和歌辭：採蓮曲
作者：張籍（唐）

秋江岸邊蓮子多，採蓮女兒憑船歌。青房圓實齊戢戢，白練束腰袖半卷，不插玉釵妝梳淺。船中未滿度前洲，
相和歌辭：採蓮曲
作者：白居易（唐）

菱葉縈波荷颭風，荷花深處小船通。逢郎欲語低頭笑，碧玉搔頭落水中。
相和歌辭：採蓮曲
作者：齊己（唐）

越江女，越江蓮，齊菡萏，雙嬋娟。嬉遊向何處，
相和歌辭：採蓮歸
作者：王勃（唐）

採蓮歸，綠水芙蓉衣，秋風起浪鳧雁飛。桂棹蘭橈下長浦，羅裙玉腕搖輕櫓。葉嶼花潭極望平，塞外征夫猶未還，江南採蓮今已暮。今已暮，摘蓮花，蓮花複蓮花，花葉何重疊。葉翠本羞眉，花紅強如頰。佳人不茲期，悵望別離時。牽花憐共蒂，折藕愛連絲。故情何處所，新物徒華滋。不惜南津交佩解，正逢浩蕩江上風，又值徘徊江上月。蓮浦夜相逢，
相和歌辭：採蓮女
作者：閻朝隱（唐）

採蓮女，採蓮舟，春日春江碧水流。蓮衣承玉釧，
相和歌辭：湖邊採蓮婦
作者：李白（唐）

小姑織白紵，未解將人語。大嫂採芙蓉，溪湖千萬重。長兄行不在，莫使外人逢。願學秋胡婦，真心比古松。
相和歌辭：張靜婉採蓮曲
作者：溫庭筠（唐）

蘭膏墜發紅玉春，燕釵拖頸拋盤雲。城西楊柳向嬌晚，掌中無力舞衣輕，翦斷鮫綃破春碧。抱月飄煙一尺腰，鸂鶒膠膠塘水滿，綠萍如粟蓮莖短。一夜西風送雨來，郎心似月月易缺，十五十六清光圓。
相和歌辭：鳳笙曲
作者：沈佺期（唐）

憶昔王子晉，鳳笙遊雲空。揮手弄白日，安能戀青宮。豈無嬋娟子，結念羅帳中。憐壽不貴色，身世兩無窮。
相和歌辭：鳳吹笙曲
作者：李白（唐）

仙人十五愛吹笙，學得昆丘彩鳳鳴。始聞煉氣餐金液，欲歎離聲發絳唇，更嗟別調流纖指。此時惜別詎堪聞，綠雲紫氣向函關，訪道應尋緱氏山。莫學吹笙王子晉，